Cruel Summer (երգ, Թեյլոր Սվիֆթ)

**«Cruel Summer»**,  ամերիկացի երգչուհի-երգահան Թեյլոր Սվիֆթի  *[[Lover (ալբոմ, Թեյլոր Սվիֆթ)|Lover]]* (2019) յոթերորդ ստուդիական ալբոմի երգերից մեկը։ Երգը գրել են Սվիֆթը, Ջեք Անտոնոֆը և Սեյնթ Վինսենթը, իսկ պրոդյուսինգով զբաղվել են Սվիֆթն ու Անտոնոֆը։ Այն էլեկտրոփոփ, սինթ-փոփ և ինդուստրիալ փոփ ժանրերի ստեղծագործություն է։ Երաժշտությունը ներառում է սինթեզատորներ, բիթեր և վոկոդերով մշակված վոկալ։ Երգի բառերը պատմում են ինտենսիվ և ցավոտ ամառային սիրավեպի մասին։

*Lover* ալբոմի նախնական արձագանքներում «Cruel Summer»-ը արժանացել է գովասանքի իր մեղեդային կառուցվածքի և գրավիչ հնչողության համար։ Շատերն այն համարել են ալբոմի լավագույն ստեղծագործություններից մեկը։ Հետագա տարիների գնահատականներում երգը ներառվել է Սվիֆթի լավագույն գործերի շարքում և ընդգրկվել է *[[Rolling Stone]]*-ի «Բոլոր ժամանակների 500 լավագույն երգերը» ցուցակի 2024 թվականի վերանայված տարբերակում։ 2019 թվականին «Cruel Summer»-ը մտել է տարբեր սինգլների հիթ-շքերթների առաջին 30-յակ և աստիճանաբար դարձել է երկրպագուների սիրելի երգերից մեկը, ինչի արդյունքում մամուլում և երկրպագուների շրջանում բարձրացվել է հարց, թե ինչու Սվիֆթը այն չի թողարկել որպես սինգլ։

Սվիֆթի վեցերորդ համերգային շրջագայության՝ «The Eras Tour»-ի երգացանկում ներառվելուց հետո (2023), «Cruel Summer»-ը վիրուսային կերպով տարածվել է սոցիալական ցանցերում։ Դա հանգեցրել է նրան, որ *[[Republic Records]]* լեյբլը 2023 թվականի հունիսի 20-ին թողարկել է երգը որպես սինգլ։ ԱՄՆ-ում այն հասել է *[[Billboard Hot 100]]* հիթ-շքերթի առաջին հորիզոնականին և պահել է իր դիրքը չորս շաբաթ՝ շարունակ դարձնելով Սվիֆթին ամենաշատ թիվ մեկ հիթեր ունեցող մենակատարը *Pop Airplay* և *Adult Pop Airplay* ռադիո-շքերթներում։ Բացի այդ, երգը զբաղեցրել է առաջին տեղը ինչպես *Billboard Global 200*-ում, այնպես էլ Ավստրալիայի, Կանադայի, Ֆիլիպինների և Սինգապուրի սինգլների հիթ-շքերթներում։ Երգը Ֆրանսիայում ստացել է ադամանդե, իսկ Ավստրալիայում, Բրազիլիայում, Նոր Զելանդիայում, Լեհաստանում, Պորտուգալիայում, Իսպանիայում և Միացյալ Թագավորությունում՝ բազմակի պլատինե հավաստագրում։ 2025 թվականի հուլիսի 31-ին երգը *[[Spotify]]* հարթակում հատել է 3 միլիարդ լսումների քանակը՝ դառնալով Սվիֆթի առաջին երգը, որ հասել է այդ ցուցանիշին։

## Նախապատմություն և կառուցվածք

Թեյլոր Սվիֆթն իր յոթերորդ ստուդիական ալբոմը՝ *[[Lover (ալբոմ, Թեյլոր Սվիֆթ)|Lover]]*-ը, նկարագրել է որպես «սիրային նամակ՝ ուղղված սիրուն»՝ իր առաջացրած զգացմունքներով հանդերձ։ Ալբոմը թողարկվել է 2019 թվականի օգոստոսի 23-ին *[[Republic Records]]* լեյբլի կողմից և ներառում է 18 երգ։ Դրանցից երկրորդը «Cruel Summer»-ն է։ Սվիֆթի խոսքերով՝ երգը պատմում է մի անորոշ ամառային սիրավեպի մասին, որը ցավ և հուսահատություն է հարուցում։ Այդ հարաբերությունը, ըստ նրա, նման է իրավիճակի, երբ «դու տենչում ես մի բան, որը դեռ չունես։ Այն մի քայլ հեռու է, բայց դու պարզապես չես կարող հասնել նրան»։

«Cruel Summer»-ը պատկանում է էլեկտրոփոփ, սինթ-փոփ, բաբլգամ փոփ և ինդուստրիալ փոփ ժանրերին։ Քննադատները դրա հնչողությունը համարել են մելանխոլիկ կամ երազային։ Երգում առկա է «զայրացած» կապող հատված, որի հիմքում հնչում են արագ սինթեզատորներ, վոկոդերով մշակված վոկալներներ և ռեֆրեն, որը բաղկացած է երկար, բարձր և տատանվող «ooooh» հնչյունից։ Երգն արագ տեմպով է՝ 170 զարկ/րոպե, չափը՝ 4/4, տոնայնությունը՝ *A մաժոր*։ Այն հետևում է *A–C♯m–F♯m–D* ակորդների հաջորդականությանը, իսկ Սվիֆթի վոկալային դիապազոնը տատանվում է A2 մինչև E5։ Երգը գրել են Սվիֆթը, Ջեք Անտոնոֆը և Սեյնթ Վինսենթը։ Պրոդյուսերներն են Սվիֆթն ու Անտոնոֆը: Սեյնթ Վինսենթը մասնակցել է նաև պրոդյուսինգին և նվագել է կիթառ։ Բառային տեսանկյունից ստեղծագործությունը ներկայացնում է «անհանգիստ ամառային սիրավեպի տանջանքը և երանությունը»։ «Hit Songs Deconstructed»-ից Դեյվիդ Փենը նշել է, որ երգի վոկալները, գործիքավորումը և տեքստը գործում են համաչափ՝ ստեղծելով ամբողջական օրինաչափություն, որը հայտնի է որպես տաղաչափություն։

Երգը նաև անդրադառնում է հանրային ուշադրության կենտրոնում գտնվող փոփ աստղերի առջև ծառացող դժվարություններին։ Տեքստի անկեղծությունը համեմատվել է Սվիֆթի 2017 թվականի *[[Reputation (ալբոմ, Թեյլոր Սվիֆթ)|Reputation]]* ալբոմի հինգերորդ երգի՝ «Delicate»-ի հետ։ «Billboard»-ից Հերան Մամոյի կարծիքով այստեղ Սվիֆթը պայքարում է ուժեղ զգացմունքների հետ՝ պատկերելով էմոցիաներով լի գիշերային ժամանց։ «The Ringer»-ից Ջասթին Սթայլզը գրել է, որ երգը պատմում է Սվիֆթի ավելի անձնական կողմի մասին՝ անդրադառնալով նրա կյանքի բարդ շրջանին, երբ նա սիրահարվել էր իր նախկին ընկերոջը՝ Ջո Էլվինին, մինչդեռ նրա հանրային կյանքը քաոսի մեջ էր։ «Pitchfork»-ից Աննա Գական երգը համարել է դրամայից զերծ հաճելի ստեղծագործություն՝ մագնիսական վարդագույն շողով։ «The Spinoff»-ը նշել է, որ «Cruel Summer»-ում Սվիֆթի վոկալների առանձնահատկություններից մեկը ժամանակակից քանթրի հնչողությունն է։

## Թողարկում և կոմերցիոն հաջողություն
### Սկզբնական թողարկում
«Cruel Summer»-ը թողարկվել է որպես *[[Lover (ալբոմ, Թեյլոր Սվիֆթ)|Lover]]* ալբոմի երկրորդ երգ՝ 2019 թվականի օգոստոսի 23-ին *[[Republic Records]]* լեյբլի միջոցով։ Սկզբնական շրջանում այն հիթ-շքերթներում հայտնվել է որպես ալբոմային երգ՝ զբաղեցնելով բարձր հորիզոնականներ մի շարք երկրներում․ Սինգապուրում՝ 8-րդ տեղ, Մալայզիայում՝ 13-րդ, Իռլանդիայում և Նոր Զելանդիայում՝ 20-րդ, Ավստրալիայում՝ 23-րդ, Միացյալ Թագավորությունում՝ 27-րդ, Կանադայում՝ 28-րդ։ ԱՄՆ-ում երգը հայտնվել է *[[Billboard Hot 100]]* հիթ-շքերթի 29-րդ հորիզոնականում (2019 թվականի սեպտեմբերի 7-ի տվյալներով) և դարձել է *Lover*-ի յոթ երգերից մեկը, որոնք մտել են չարթի լավագույն 40-յակի մեջ։ Այն հիթ-շքերթում մնացել է երկու շաբաթ։ Ժամանակի ընթացքում երգը լայնորեն դարձել է երկրպագուների սիրելի ստեղծագործություն։ Քննադատների ու երկրպագուների մոտ հարց է առաջացել, թե ինչու Սվիֆթը այն չի թողարկել որպես սինգլ։

### Վերածնունդ

2023 թվականի մարտին Թեյլոր Սվիֆթը մեկնարկել է իր վեցերորդ և ամենամեծ համերգային շրջագայությունը՝ «Eras Tour»-ը, որ նվիրված էր նրա բոլոր «երաժշտական դարաշրջաններին»։ Շոուն սկսվում  էր *Lover* ալբոմով, որի ընթացքում «Cruel Summer»-ը կատարվում էր երկրորդը։ Այդ շրջանում երգը սկսել է նորից տարածվել՝ լսումների քանակով սոցիալական ցանցերում վիրուսային դառնալուց հետո։

ԱՄՆ-ում սինգլը կրկին հայտնվել է «Billboard Hot 100» հիթ-շքերթում և 2023 թվականի հունիսի 3-ի տվյալներով զբաղեցրել է 49-րդ հորիզոնականը։ Հունիսի կեսերից երգը սկսել է հաճախ հնչել ամերիկյան ռադիոկայաններում, ինչի արդյունքում 2023 թվականի հունիսի 20-ին «Republic Records»-ը այն թողարկել է որպես սինգլ՝ ժամանակակից ռադիոհիթի ձևաչափով։ Հունիսի 26-ին ստեղծագործությունը ընդգրկվել է նաև «hot adult contemporary» ռադիոընկերությունների երգացանկերում։ 2023 թվականի հունիսի 17-ին, «Eras Tour»-ի Փիթսբուրգի համերգի ժամանակ, Սվիֆթը բացահայտել է, որ 2020 թվականին՝ *Lover*-ի գովազդային փուլի ընթացքում, մտադիր է եղել «Cruel Summer»-ը թողարկել որպես սինգլ, սակայն այդ գաղափարը մերժվել է COVID-19 համավարակի բռնկման պատճառով։ Նա որոշել է փոխել իր ստեղծագործական ուղղությունը և թողարկել հաջորդ ալբոմը՝ *[[Folklore]]*-ը։

«Cruel Summer»-ը դարձել Թեյլոր Սվիֆթի 41-րդ երգը, որը տեղ է գտել «Billboard Hot 100» հիթ-շքերթի լավագույն տասնյակում։ Այն *Lover* ալբոմի չորրորդ երգն է, որին հաջողվել է գրանցել այդ արդյունքը։ «Eras Tour»-ի համերգային ֆիլմի թողարկումից հետո, 2023 թվականի հոկտեմբերի 18-ին, երգի կենդանի կատարումը և «LP Giobbi»-ի ռեմիքսը ներառվել են «The Cruelest Summer» վերնագրով սթրիմինգային հավաքածուում։

«Cruel Summer»-ը գրավել է «Billboard Hot 100»-ի առաջին հորիզոնականը՝ դառնալով *Lover* ալբոմի առաջին և Սվիֆթի 10-րդ թիվ մեկ սինգլը, որ ունեցել է այդ հաջողությունը։ Այն մեկ շաբաթով իր տեղը զիջել է Սվիֆթի մեկ այլ երգով՝ «Is It Over Now?»-ով, ապա կրկին վերադարձել է առաջին հորիզոնականին։ Ընդհանուր առմամբ երգը չորս ոչ հաջորդական շաբաթ անցկացրել է առաջին հորիզոնականում՝ դարձնելով Սվիֆթին առաջին կին կատարողը, որին հաջողվել է ինքն իրեն փոխարինել հիթ-շքերթի գագաթին երկու և երեք անգամ։

## Քննադատների արձագանք
*[[Lover (ալբոմ, Թեյլոր Սվիֆթ)|Lover]]* ալբոմի վերաբերյալ արձագանքներում «Cruel Summer»-ը երաժշտական քննադատներից ստացել է բարձր գնահատականներ։ «Նյու Յորք Թայմս»-ից Ջոն Կարամանիկան գովել է «խիտ, եթերային» հնչողությունը և Սվիֆթի վոկալի առանձնահատկությունները։ «Լոս Անջելես Թայմս»-ի խմբագիր Միքայել Վուդը «Cruel Summer»-ը համարել է *Lover*-ի լավագույն երգը և նշել, որ երգի կապող հատվածը, որտեղ Սվիֆթը «գոռում է սատանայի մասին», կարող է տարվա ամենաշատ հնչող պահը դառնալ։ «Vox»-ից Ալեքս Աբադ-Սանթոսը երգը ներառել է *Lover* ալբոմի իր կարծիքով լավագույն երեք երգերի շարքում։ «The Spinoff»-ը նշել է, որ Սվիֆթն իսկապես հրաշալի է կատարում երգը և համեմատել է Bananarama խմբի 1983 թվականի համանուն երգի հետ։ «The Ringer»-ից Ջասթին Սեյլսը ստեղծագործությունը համարել է Թեյլորի անձնական դրամայի շատ ավելի հաջող քննադատություն, քան նախորդ ալբոմի որևէ երգ։ Վերջինս ավելացրել է, որ Սվիֆթն ունկնդիրներին ազատում է շրջապատի վատ էներգիայից՝ «Cruel Summer»-ով։ Նա երգն անվանել է Սվիֆթի ամենաազդեցիկ երգը՝ «1989» ալբոմի սինգլներից հետո և ընդգծել, որ այն ձևավորում է *Lover*-ի «ջերմ մթնոլորտը»։ «NME»-ի Նիք Լևինը երգը համարել է փայլուն փոփ ստեղծագործություն։ «Consequence»-ի Նատալիա Բարը հատկապես առանձնացրել է Սվիֆթի վոկալը երգի միացնող հատվածում («He looks up, grinning like a devil»)՝ այն անվանելով «միաժամանակ զվարճալի, տանջալից և հուզիչ»։ Նա առաջարկել է երգն անմիջապես դարձնել ՅուԹյուբում-ում վիրուսային կերպով տարածվող տեսանյութ և երգը ներառել է 2019 թվականի ամենակատարյալ փոփ ստեղծագործությունների շարքում։ «Cruel Summer»-ը հայտնվել է «Rolling Stone»-ի (4-րդ տեղ) և «Billboard»-ի (10-րդ տեղ) տարվա լավագույն երգերի ցուցակներում։

Հետագայում էլ երգը շարունակել է արժանանալ բարձր գնահատականի և համարվել *Lover*-ի հիմնական ստեղծագործությունը։ 2021 թվականին «Billboard»-ն այն ներառել 21-րդ դարի լավագույն կապող հատված (bridge) ունեցող երգերի ցուցակում (11-րդ հորիզոնական)։ Երգը բարձր դիրքեր է զբաղեցրել Սվիֆթի ստեղծագործությունների քննադատական վարկանիշներում։ «Rolling Stone»-ից Ռոբ Շեֆիլդի 2021 թվականի ցանկում այն գրավել է 229 երգից 11-րդ, իսկ «NME»-ից Հաննա Մայլրեի 2020 թվականի ցանկում՝ 161 երգից 6-րդ հորիզոնականը։ «Clash»-ի քննադատները երգը համարել են Սվիֆթի 15 լավագույն ստեղծագործություններից մեկը՝ ընդգծելով դրա «կախվածություն առաջացնող» կառուցվածքը։ 2022 թվականին «Exclaim!»-ից Ալեքս Հադսոնը և Մեգան ԼաՊիերը այն ներառել են Սվիֆթի 20 լավագույն երգերի ցանկում (երկրորդ հորիզոնական)՝ գովելով Սեյնթ Վինսենթի արվեստագիտական ներդրումը։ «Entertainment Weekly»-ից Ալլեր Նուսը երգը նկարագրել է որպես «հուզական լարվածությամբ լի հիթ»։ «Rolling Stone»-ի Բրիթանի Սփանոսը 2023-ին գրել է, որ ստեղծագործությունում Սվիֆթը «ցուցադրում է ռոք-աստղի էներգիա՝ համադրված սիրո և շտապողականության հետ»։ «Billboard»-ը 2023 թվականինին ընդգծել է, որ «Cruel Summer»-ը երկրպագուների և քննադատների սիրելի երգերից է։ 2024 թվականի «Բոլոր ժամանակների 500 մեծագույն երգեր ըստ Rolling Stone ամսագրի» ցանկում այն զբաղեցրել է 400-րդ հորիզոնականը։

## Մրցանակներ

## Անձնակազմ
Կրեդիտները վերցված են *[[Lover (ալբոմ, Թեյլոր Սվիֆթ)|Lover]]* ալբոմի նոտագրությունից*․*

* Թեյլոր Սվիֆթ – վոկալ, երգի հեղինակ, պրոդյուսեր
* Ջեք Անտոնոֆ – պրոդյուսեր, երգի հեղինակ, ծրագրավորող, ձայնագրություն, հնչյունային օպերատոր, հարվածային գործիքներ, ստեղնաշարային գործիքներ, վոկոդեր
* Սեյնթ Վինսենթ – երգի հեղինակ, կիթառ
* Մայքլ Ռիդլբերգեր – հարվածային գործիքներ
* Սերբան Գենեա – միքսինգ
* Ջոն Հեյնս – միքս օպերատոր
* Ջոն Ռունի – հնչյունային օպերատորի օգնական
* Լաուրա Սիսք – հնչյունային օպերատոր
* Ջոն Շեր – հնչյունային օպերատորի օգնական

## Հիթ-շքերթներ

### Շաբաթական հիթ-շքերթներ

### Ամսական հիթ-շքերթներ

### Տարեվերջյան հիթ-շքերթներ

## Հավաստագրեր

## Թողարկման պատմություն

## Ծանոթագրություններ

## Աղբյուրներ
* 

Կատեգորիա:2019 երգեր
Կատեգորիա:Billboard Hot 100 գլխավորած սինգլներ
Կատեգորիա:Ամերիկյան երգեր
Կատեգորիա:Թեյլոր Սվիֆթի երգեր